སྐུ་ཞབས་རྡོ་རྗེ་རྒྱལ་པོ་ལགས།སྐུ་ཉིད་ཀྱིས་གསུངས་པ་བཞིན།ཁྲི་སྲོང་སྐབས་སུ་བྱུང་བའི་རང་ལུས་མེར་སྲེག་དང་ད་ལྟའི་བོད་ནང་གི་རང་ལུས་མེར་སྲེག་གི་ཐད་དུ།མིའི་གྲངས་འབོར་མང་ཉུང་གི་ཁྱད་པར་ཙམ་དུ་མ་ཟད།ས་གནས་ཀྱི་ཆ་ནས་དང་།རྒྱུ་རྐྱེན་གྱི་ཆ་ནས།དགོས་འདུན་གྱི་ཆ་ནས།དེ་ལ་སྲིད་གཞུང་གིས་ཐག་གཅོད་བྱེད་སྟངས་ཀྱི་ཆ་ནས་སོགས་ཕྱོགས་མང་པོ་ནས་ཁྱད་པར་ཆེན་པོ་ཡོད་པ་དེ་དངོས་ཡོད་རེད་ལ།ངེད་གཉིས་ཀྱི་རྩོམ་ཡིག་གི་མཇུག་དེར་གསལ་པོ་བཀོད་ཡོད་པ་ལྟར།ཐག་གཅོད་བྱེད་སྟངས་ནི་ཁྲི་སྲོང་གི་སྐབས་སུ་ཧ་ཅང་གིས་བསྔགས་བརྗོད་འོས་པ་ཞིག་བྱུང་ཡོད།